Den Vest-Sjællandske Avis, 1830-07-20
Saaledes har man nu i England forandret Nationalfangen siden den nærværende Konges RegieringsTiltrædelse. Denne har han bekiendtgjort ved en Declaration af 26. Juni, hvori han bevidner sin Kummer over den forrige Konges Død, beklager i ham Tabet af en Broder og en Ven, erkiender Vanskeligheden af sin Stilling; men stoler paa at han kan følge sin Broders Bestyrelsesmaade, og paa Parlamentets Raad og Biestand. - Hs. Majestæt tiltræder vistnok Regieringen under store Vanskeligheder; thi vel er det sandt, at han naar man tager Colonierne med, regierer over en Strækning af 89,429 Mile, at omtrent 143 Mill. Mennesker ere underkastede hans Scepter, at han har en Flaade at befale over af 610 Krigsskibe, hvoraf 131 Orlogskibe og 149 Fregatter, ligesom over en Landmagt af 90,000 Mand, at hans Statsindtægter beløbe sig til 55 Mill. Pd. Sterling, eller omtrent 518 Mill. Rigsbankdaler, saa at hans Riges Folkemængde er henimod 2 1/2 Gang saa stort som Ruslands, og hans Marine og hans Statsindtægter ere forholdsmæssig større end nogen anden Stats paa Jorden; men saa hviler der ogsaa paa dette hans Rige en Statsgield af over 7774 Mill. Rigsbankdaler, hvoraf skal betales en aarlig Rente af 27 Mill. Pd. St., eller som Hertugen af Vellington nyelig har angivet i Parlamentet, naar den ufunderede Gield beregnes med, omtrent 29 Millioner Pd. Sterling, eller omtrent 260 Millioner Rigsbankdaler. Af de omtalte 142 Mill. Jndvaanere boe kun de 22 Millioner i Europa, og Resten i fierne Verdensdele, som hine 22 skulle holde i Tømme, og hvilken Folkemængde synes allerede at være for stor, med Hensyn til de Europæiske Landes Størrelse og Kraft at ernære dem, isærdeleshed med Hensyn til de nærværende Forhold paa Jorden. Saaledes erfares af de officielle Lister over Statsindtægterne for Qvartalet fra 5te April til 5te Juli d. A., i Sammenligning med det for 1829, at et Deficit af 1, 176,344 Pund Sterling har givet sig tilkiende, hvilket forklares af en tiltagende Nød iblandt Folket, da dette Deficit har især viist sig i Accisen. Ogsaa sees denne tiltagende Trang af de overordentlige Udvandringer fra England, som finde Sted i Aar især til Nordamerika, hvor man forbauses over den Mængde af Englændere som ankomme dertil, og hvoraf de fleste Udvandrende ere halv formuende Personer. Denne Lyst til at udvandre vil sikkert især henvende sig til Egnen af Svanefloden i Nyeholland, da nye Efterretninger af 6te Februar berette, at Climatet er uforligneligt de ligt, og overmaade sundt, at Dyr og Planter, fra enhver Himmelegn trives ypperligt under dette velsignede Himmelstrøg. Man har opdaget nye Floder og fortræffelige frugtbare Egne, hvortil kommer at Colonien ligger færdeles fordeelagtig for Handelen paa Ostindien og Afrika. Kunde blot den halve Deel af det ulykkelige Jrlands Jndvaanere bringes dertil, thi Efterretningerne om den Nød der hersker i dette Land, lyde overordentlig sørgelige. J Opstanden i Limerik den 15de Juni, som Brødmangelen havde foraarsaget bleve 5 Mennesker dræbte. De Engelske Blade fortælle, men som maae være overdrevent, at mange hundrede Familier i dette Land, have for nærværende Tid ikke andet at leve af end Nelder og Ukrudt.